open-index/open-wikipedia-markdown huggingface dataset:
Harry Ahlberg

**Harry Ahlberg** (født 18. april 1920 på Tavastgatan 38 på Södermalm i Stockholm, død september 2014) var en svensk forfatter, som i mange år var bosatt i København.

Ahlberg skildret først og fremst miljøer Stockholm og København i sine verk. Allerede i sin debut, novellesamlingen *Söndag med hög hatt på* (1944), viste han noe av sin profil som skildrer av rotløs ungdom. Han blir presentert av forlaget på bokens omslag som «påvirket av den amerikanske hardkokte skolen».

Etter først å ha vært metallarbeider hos Atlas Diesel i Nacka tilbrakte Ahlberg andre verdenskrig for en stor del som innkalt i beredskapen, han skrev derfor også flere beretninger ut fra soldatens perspektiv. Han var også pioner når det gjaldt å skildre idrettsmiljøer, som i *Falkens bana* (1953) og *Svarte riddaren* (1955). Romanen *Bogseraren går ut* (1995) utgjorde femte delen av familiekrøniken *Gotlänningarna* som ble innledet i 1970.

Han er ikke oversatt til norsk.

## Bibliografi
* *Söndag med hög hatt på*, noveller, Geber, Stockholm, 1944
* *Kostym för maskeraden*, roman, Geber, Stockholm, 1948
* *Orm på vägen*, noveller, Geber, Stockholm, 1950
* *Falkens bana*, roman, Geber, Stockholm, 1953
* *Små gröna hjärtan*, berettelser, Almqvist & Wiksell/Geber, Stockholm, 1954
* *Svarte riddaren*, roman, Almqvist & Wiksell/Geber, Stockholm, 1955
* *Ett äventyr i grönt*, roman, Rabén & Sjögren/Vi, Stockholm, 1957
* *Vägen till Sydhavnen*, en Köpenhamnsbok Harry Ahlberg ; med tegninger av Mats Nilsson, Rabén & Sjögren/Vi, Stockholm, 1958
* *Huset skall rivas*, noveller, Tiden, Stockholm, 1967
* *Vargar och rävar*, roman, Tiden, Stockholm, 1969
* *Gotlänningarna : en släktkrönika*, Tiden, Stockholm, 1970
* *Kungen kör förbi*, roman, Tiden, Stockholm, 1970
* *Teresa och männen*, Tiden, Stockholm, 1972
* *Den galne europén*, reportasje, svarte humoresker, dagboksblad, Tiden, Stockholm, 1975
* *På bondkärran*, Tiden, Stockholm, 1977
* *Arbetets ära, arbetets villkor*, prosastykker, Tiden, Stockholm, 1979
* *Legenden som aldrig slutar : en skönlitterär dokumentation av ett rättsfall*, Tiden, Stockholm, 1981
* *Navarras lejon*, roman, Tiden, Stockholm, 1983
* *En bogserare kommer i hamn*, roman, Tiden, Stockholm, 1986
* *Boken och bron : författarliv*, Författares bokmaskin, Stockholm, 1990
* *Södra magasinet, 1991/1992, I detta skånska rum*, dikt, noveller, essayr, (red. Ann-Charlotte Alverfors och Harry Ahlberg, omslag och teckningar, Åke Arenhill) Skånes författarsällskap, Lund, 1992
* *Bogseraren går ut*, roman, Tiden, Stockholm, 1995
* *Kristi rosor : en kärleksroman*, Privatförlaget, Köpenhamn, 2001
* *Regementets ära eller en ung författares vedermödor : en självbiografisk berättelse*, Privatförlaget, Köpenhamn, 2002
* *Falkens bana*, roman, Privatförlaget, 2008

## Priser og utmerkelser (utvalg)
* Boklotteriets stipendiater 1950
* Boklotteriets stipendiater 1949

## Referanser


## Kilder
* *[[Nationalencyklopedin]]* multimedia plus, 2000.

## Eksterne lenker
* [Harry Ahlberg i Libris](http://libris.kb.se/hitlist?q=Harry+Ahlberg&r=;pers:(Ahlberg+Harry+1920)&p=1&f=simp&g=&s=r&t=v&m=10&d=libris)
Coloradopartiet

**Coloradopartiet**, egentlig *Asociación Nacional Republicana (ANR)*, men mest kjent under navnet *Partido Colorado*, er et politisk parti i Paraguay. Det ble grunnlagt den 11. september 1887 av Bernardino Caballero.

Coloradopartiet styrte landet i periodene 1887–1904 og 1946–2008. Fra 1947 til 1962 var partiet det eneste tillatte partiet i Paraguay og utgjorde, sammen med militæret, grunnlaget for Stroessner-regimet. 

I presidentvalget i april 2008, tapte partiets presidentkandidat Blanca Ovelar kampen mot Fernando Lugo. Dermed ble et 62 år langt hegemoni brutt, noe som var verdensrekord (to år lengre enn Kinas kommunistiske parti).

I 2018 vant Mario Abdo Benítez fra Coloradopartiet presidentvalget, og i 2023 ble han avløst som president av Santiago Peña som også stilte for Coloradopartiet.

## Referanser


## Eksterne lenker
*
Department for Transport

**Department for Transport** (**DfT**) er et departement i den britiske regjeringen med ansvar for transportsektoren i England og visse saker som angår transport i Wales, Skottland og Nord-Irland og som ikke er delegert.

DfT ble opprettet i 2002 ved en oppdeling av det tidligere departmentet for transport, lokalstyre og regioner. Historien til departementet går imidlertid tilbake til 1919, da Ministry of Transport (MOT) ble opprettet. Forkortelsen *MOT* brukes fortsatt om periodisk kjøretøykontroll («*MOT test*»).

Departementet har fire strategiske mål:
# Bidra til økonomisk vekst og økt produktivitet gjennom pålitelig og effektiv transportnettverk
# Øke transportens miljøprestasjon
# Økt trygghet og sikkerhet i transport
# Forbedre tilgjengelighet til arbeid, tjenester og sosiale nettverk, inkludert for svakerestilte personer

## Eksterne lenker
*
Potrero metrostasjon

**Potrero** er en stasjon på Mexico bys metros Linje 3. Stasjonen ligger i Gustavo A. Madero distriktet i den nordligste delen av Mexico by.

Stasjonens piktogram er profilen av et føll bak et gjerde. Det spanske ordet *potrero* betyr beiteområde for hesteoppdrett], som er avledet fra det spanske ordet for føll (potro). Navnet på stasjonen refererer til de mange beiteområdene som lå i denne delen på begynnelsen av 1900-tallet.

Stasjonen Potrero er overjordisk og befinner seg langs Avenida de los Insurgentes Norte. Den ble åpnet 1. desember 1973.

## Referanser
Det liberale parti (Paraguay)

**Det liberale parti** (spansk: *Partido Liberal* eller *Partido Azul*) var et politisk parti i Paraguay. Det satt med makten i perioden 1904 til 1940.

Partiet ble etablert i 1887, samtidig med Coloradopartiet. Begge partiene har representert landeiernes interesser. Etter Stroessner-regimets fall har partiet forfalt og fikk bare 0,5% av stemmene i 1993-valget. Siden har det ikke stilt til valg.

## Referanser


## Eksterne lenker
*
When I Was Young

«**When I Was Young**» er en sang utgitt tidlig i 1967 av Eric Burdon, med The Animals som var skrevet av fem av bandets medlemmer: Eric Burdon (vokalist), Barry Jenkins (trommer), John Weider (gitar/fiolin), Vic Briggs (gitar) og Danny McCulloch (bass). Den klatret til 2.-plass på hitlistene i Australia og forble der i 4 uker. Senere kom den også på (10.-plass på RPM-listen i Canada), 15.-plass i USA og 7.-plass i Nederland. Coverversjon av sangen er utgitt av mange punkrock og heavy metal band.

Tina Turner spilte inn sangen og ga den ut på B-siden av singelen *[[Better Be Good to Me]]* i 1984.

## Coverutgivelser

* Riot (1982)
* Riblja Čorba (1992)
* Ramones (1993)
* The Smashing Pumpkins (1994) *[[Pisces Iscariot]]*
* Golden Earring (1995)
* Ed Kuepper (2000)

## Eksterne lenker

*
In The Midnight Hour

«**In The Midnight Hour**» er en sang opprinnelig fremført av Wilson Pickett i 1965 og utgitt på album med samme navn i 1965. Den ble komponert av Pickett og Steve Cropper på historiske Lorraine Motel i Memphis der Martin Luther King, Jr senere skulle bli drept i april 1968. Dette var Pickett sin første hit på Atlantic Records og den nådde nr. 1 på R&B listene og nr. 21 på pop listene.

Sangen ble en standard for soul i 1960 og er plassert på nr. 134 på Rolling Stones liste over de *500 Greatest Songs of All-Time*, Wilson Pickett sin første av to oppføringer på listen (den andre er «Mustang Sally» på nr. 434). Det er også en av *The Rock and Roll Hall of Fame's 500 Songs that Shaped Rock and Roll*, Pickett eneste oppføring der. Sangen er for tiden rangert som den 89. største sangen gjennom tidene, så vel som den syvende beste sang fra 1965, av Acclaimed Music.

Tina Turner spilte inn sangen live og gir den ut på b-siden av singelen *[[Paradise Is Here]]* i 1987. Sangen ble også gitt ut på albumet *[[Tina Live in Europe]]* i 1988.

## Referanser
Christer Francke

**Christer Francke** (født 1969) er en norsk tidligere tennisspiller, og har siden 1999 vært kommentator i Eurosport. Han har også jobbet for NRK og Canal+/C More.

Francke jobbet i mange år som tennistrener for noen av Norges beste juniorspillere og var som spiller selv norgesmester (senior) i 1998 (single innendørs). Han var medlem av det norske Davis Cup-laget fra 1991 til 1993.

## Utmerkelser
* Kåret til beste norske tenniskommentator tre år på rad, 2006–2009, gitt av Norges Tennisforbund og Pro Tennis AB.

## Referanser




## Kilder
*
Eggehakk

**Eggehakk** er en klassisk matrett basert på egg. Eggene, som er basisingrediensen, hardkokes og hakkes sammen med majones, salt og pepper. Eggehakk forveksles ofte med eggerøre som er rå egg som stekes i panne, ofte med gressløk.
Guerrero metrostasjon

**Guerrero** er en stasjon på Mexico bys metros Linje 3 og Linje B. Stasjonen er underjordisk og  ligger i bydelen Colonia Guerrero i det administrative distriktet Cuauhtémoc nord i Mexico by. Stasjonen har seks utganger 

Stasjonens piktogram er en silhuett av Vicente Guerrero (1782-1831), en nasjonalhelt som deltok i Mexicos uavhengighetskrig, og refererer til at den tjener bydelen der den ligger.

Stasjonen ble åpnet 20. november 1970 på Linje 3, og 15. desember 1999 for Linje B.


Fil:EntranceMetroGuerrero.JPG|En av nedgangene til Guerrero stasjon Linje B, langs Mosqueta gaten
Fil:LineBSectionMetroGuerrero.JPG|Inne på Guerrero stasjonen, linje B 
Fil:MuralMetroGuerreroDF.JPG|Veggmaleri av Guerrero inne på stasjonen


## Referanser
Mini-Neptun

**Mini-Neptun** er en klasse av eksoplaneter som har en masse som er betydelig lavere enn massen til Neptun og Uranus i vårt solsytem, men som ellers ligner på Neptun med deres tykke atmosfære. Det er mulig de har en tykk atmosfære av hydrogen og helium øverst og dype hav av vann, ammoniakk, og tyngre stoffer under, men dette er ikke kjent med sikkerhet. 

De skiller seg fra de terrestriske «super-jordene» som består av stein.

## Se også
* Hot Neptun
*Super-jord

## Referanser
Dadallah al-Bulushi

**Dadallah al-Bulushi** (født 17. august 1958 i Makran) er en profesjonell sportsskytter (rifle) fra Oman, og representerer hjemlandet. Han deltok under Sommer-OL 1984 og i 2008 i grenen skyting og øvelsene 50 m rifle, helmatch (50.-plass) og i 50 m rifle, liggende (delt 49.-plass), begge i 1984, samt i 50 m rifle, liggende i 2008 hvor han tok en 51.-plass.

Han var også landets flaggbærer ved åpningsseremonien for Sommer-OL 2008.

Han er yngre bror av skytteren Abdul Latif al-Bulushi som også var med under Sommer-OL 1984 i Los Angeles. Abdul Latif var også OL-deltaker under sommerlekene i Seoul 1988.

## Referanser




## Eksterne lenker
* 

* Profil på www.2008.nbcolympics.com (for Sommer-OL 2008)
* Profil på sports.espn.go.com (for Sommer-OL 2008)
Take Me to the River

***Take Me to the River*** er en sang fra skrevet av Al Green og Mabon «Teenie» Hodges som ble spilt inn og gitt ut på albumet *Al Green Explores Your Mind* med Al Green i 1974. I 2004 ble sangen rangert på 117.-plass på *[[Rolling Stone]]* magazines liste over *Rolling Stone's 500 største sanger gjennom tidene*.

Tina Turner spilte inn sangen og ga den ut på b-siden av singelene *[[Girls]]* i Europa (1986) og *[[Break Every Rule (singel)|Break Every Rule]]* i USA (1987).

Sangen har blitt spilt inn av mange andre, blant annet: Syl Johnson, Talking Heads, Levon Helm, Diane Schuur, The Blue Ox Babes, Annie Lennox, Toni Childs, Max on the Rox, Dave Matthews Band, Canned Heat, The Dresden Soul Symphony, Grateful Dead, Delbert McClinton, Maná, The Commitments, Gov't Mule, Guy Sebastian, Phish, The Gizmos, Element Of Crime, Alabama 3, Claudja Barry, Tom Jones og Eva Cassidy. Bruce Springsteen har brukt refrenget på en konsert.

## Referanser
Don’t Turn Around

***Don't Turn Around*** er en sang skrevet av Diane Warren og Albert Hammond som ble spilt inn og gitt ut på B-siden til singelen *[[Typical Male]]* med Tina Turner i 1986. Sangen ble utgitt på singel i 2022.

## Coverversjoner

* Kim Goody
* Bonnie Tyler
* Luther Ingram
* Aswad
* Loretta Chandler
* Eyes
* Neil Diamond
* Tone Norum
* Ace of Base
* El Simbolo
* Albert Hammond
Luthuli-ordenen

**Luthuli-ordenen** (afrikaans: *Die Orde van Luthuli*, engelsk: *The Order of Luthuli*, nordsotho: *Sefoka sa Luthuli*, xhosa: *IMbasa kaLuthuli*, zulu: *Isimiselo sika Luthuli*) er en sørafrikansk orden innstiftet 2. desember 2003 til belønning av innsats i kampen for demokrati og menneskerettigheter, for fremme av nasjonsbygging, fred og rettferdighet, samt konfliktløsning. Den er oppkalt etter Albert Luthuli. Ordenen tildeles sørafrikanske borgere. Luthuli-ordenen tildeles av Sør-Afrikas president.

## Inndeling
Luthuli-ordenen er inndelt i tre trinn:
*Gull, forkortet OLG
*Sølv, forkortet OLS
*Bronse, forkortet OLB

## Insignier
Ordenstegnet for Luthuli-ordenen har trekantet form dannet av et flintredskap av typen menneskenes forfedre benyttet og en kermikkrukke. I midten finnes Isandlwana-berget over et motiv basert på Sør-Afrikas flagg. Motivet viser til slaget ved Isandlwana mellom Zuluriket og Storbritannia i 1879. Flagget viser til utsiktene til fred og demokrati i det nye Sør-Afrika. Øverst står en oppadstigende sol. Ytterst står to dyrehorn som stikker opp av keramikkrukken. Nederst har hornene et leopardskinnsmønster av typen som prydet Albert Luthulis hodeplagg. Luthulis initialer, «AL», står på krukken, som også er prydet av perlemønster. Sør-Afrikas riksvåpen står på reversen.

Ordenstegnet er opphengt i et bånd til å bære på brystet. Ordensbåndet er gullfarget med trekantformede flaggmønstre i hvitt i midten og striper av initialene «AL» ved kantene.

Insigniene er designet av Gold Mametja.

## Tildeling
Luthuli-ordenen tildeles sørafrikanere som belønning for innsats på flere felt: Virke i kampen for demokrati og menneskerettigheter, for fremme av nasjonsbygging, fred og rettferdighet, samt bidrag til konfliktløsning. Publikum inviteres til å komme med nominasjoner. Forslag behandles av et ordensråd.

## Referanser


## Eksterne lenker
* National Orders , oversikt over Sør-Afrikas ordensvesen
Baobab-ordenen

**Baobab-ordenen** (afrikaans: *Die Orde van die Baobab*, engelsk: *The Order of the Baobab*, nordsotho: *Sefoka sa Baobab*,  xhosa: *IMbasa ye-Baobab*, zulu: *Isimiselo sika Baobab*) er en sørafrikansk orden innstiftet 6. desember 2002 til belønning av fortjenester innen næringsliv, vitenskap og teknologi og samfunnsvirke. Den er oppkalt etter baobabtreet. Ordenen tildeles sørafrikanske borgere. Baobab-ordenen tildeles av Sør-Afrikas president.

## Inndeling
Baobab-ordenen er inndelt i tre trinn:

*1. klasse, engelsk: *Supreme Counsellor*, i gull, GCOB
*2. klasse, engelsk: *Grand Counsellor*, i sølv, SCOB
*3. klasse, engelsk: *Counsellor*, i bronse, COB

## Insignier

Ordenstegnet for Baobab-ordenen består av en oval medaljong som i midten bærer et baobabtre (*[[Adansonia digitata]]*) som motiv. Baobabtreet har flere symbolske dimensjoner. Det er kjent for sine dype røtter og lange liv. Det gir skygge og har tradisjonelt vært benyttet som møtested. Barken benyttes til å lage klær og tau, frukten benyttes til mat og treverket til brensel. Midtmedaljongen er omgitt av en enneagon, en nikantet polygon, som skal symbolisere de mange måtene man kan bidra til landets utvikling og velstand. Samtidig viser tallet ni til antallet provinser i Sør-Afrika. Ytterst er medaljongen omgitt av en krans formet som bark fra baobabtreet. Sør-Afrikas riksvåpen finnes på reversen. Ordenstegnene er i gull, sølv eller bronse, avhengig av klasse. 

Ordenstegnet er opphengt i et bånd til å bære om halsen. Ordensbåndet er gullfarget og har baobabtrær i lys farge i midten.

Insigniene er designet av Gold Mametja.

## Tildeling
Ordenen tildeles sørafrikanere for innsats for næringslivet og Sør-Afrikas økonomi, for vitenskapelig, medisinsk og teknologisk virke og for samfunnsinnsats. Publikum inviteres til å komme med nominasjoner. Forslag behandles av et ordensråd.

## Referanser


## Eksterne lenker
* National Orders , oversikt over Sør-Afrikas ordensvesen
Liste over flaggbærere for Oman under OL

**Liste over flaggbærere for Oman under OL** er en liste over omanske idrettspersoner som bar det omanske nasjonale flagg ved åpningsseremoniene i sommer-OL. Oman har ikke deltatt ved de olympiske vinterlekene pêr 2013.

## Olympiske sommerleker

## Referanser
Deutsch-Asiatische Bank

**Deutsch-Asiatische Bank** (, det kinesiske navnet betyr «Den tysk-kinesiske bank») var en tysk handelsbank med hovedsete i Shanghai i Kina. Den hadde filialer i Kina (Tianjin, Qingdao, Hankou, Hongkong, Jinan, Beijing, Guangzhou), Japan (Yokohama, Kōbe), India (Calcutta) og Singapore. 

Banken ble grunnlagt etter initiativ fra det tyske utenriksministerium den 12. februar 1889 med en grunnkapital på 5 millioner Shanghai-tael. Grunnleggelseskonsortiet bestod av tretten stor- og privatbanker: Disconto-Gesellschaft, S. Bleichröder, Deutsche Bank, Berliner Handels-Gesellschaft, Jacob S. H. Schiff, Norddeutsche Bank, Mendelssohn & Co., Robert Warschauer & Co., Darmstädter Bank für Handel und Industrie, M. A. von Rothschild & Söhne, Preußische Seehandlung, Sal. Oppenheim og Bayerische Hypotheken- und Wechselbank. Den skulle på den ene side underlette handelen mellom Tyskland og Østasia, på den annen side investere i den kinesiske jernbanevirksomhet og i dampskip. I 1906 fikk banken konsesjon til å utstede egne pengesedler i Kina. Som følge av de to verdenskriger ble banknettverket knust, og virksomheten bragt til opphør. 

I 1953 gjenopptok banken virksomhet i Hamburg, men ble senere sammenslått i *European Asian Bank*. Fra 1986 ble navnet *Deutsche Bank (Asia)*, men 1987/88 ble den opptatt med sine 14 avdelinger i Deutsche Bank.

## Litteratur
* Maximilian Müller-Jabusch: *Fünfzig Jahre Deutsch-Asiatische Bank 1890 - 1939*, Berlin 1940.
* Liu Jing: ''Wahrnehmung des Fremden'', Dissertation, Freiburg 2001, S. 29 ff.. (PDF-Datei; 2,00 MB)
* Schaefer, Karl Christian: Deutsche Portfolioinvestitionen im Ausland 1870-1914. Banken, Kapitalmärkte und Wertpapierhandel im Zeitalter des Imperialismus. Lit-Verlag, Münster 1995

## Eksterne lenker
* Bankgeschichte der Deutschen Bank.
* Deutsches Kolonial-Lexikon (1920), Band 1, S. 299. 
*  Michael Kunzel, Deutsche Dollars für Tsingtau.
Brandvik landskapsvernområde

**Brandvik landskapsvernområde** ligger i Stord kommune i Vestland fylke. Landskapsvernområdet har et areal på 518 dekar. Området er vernet for å ta vare på skogene med barlind og kristtorn.

## Referanser


## Eksterne lenker
* Miljøstatus: Brandvik landskapsvernområde
Marit Nyhuus

**Marit Nyhuus** (født 25. oktober 1955) er en norsk lokalpolitiker for Sosialistisk Venstreparti. Hun er varaordfører i Trysil kommune. I periodene 1993–97 og 1997–2001 var hun vararepresentant på Stortinget for Hedmark. Hun hadde i alt 150 møtedager på Stortinget i disse periodene.

Nyhuus har hatt kommunal- og fylkespolitiske verv sia 1987. Hun var fylkesvaraordfører fra 2003 til 2007.

Nyhuus har mastergrad i Public Administration fra Høgskolen i Hedmark og Karlstads universitet. Hun har arbeidd som journalist i *[[Østlendingen]]*. I perioden 1978–2003 var hun gårdbruker og periodisk ansatt i ulike landbruksorganisasjoner. Hun arbeider nå i Statens vegvesen.

## Kilder
* TV2s velgerguide; besøkt 23. april 2013.
* Biografi på Stortingets nettsted; besøkt 23. april 2013.

## Eksterne lenker
*
Skaupsjøen/Hardangerjøkulen landskapsvernområde

**Skaupsjøen/Hardangerjøkulen [[landskapsvernområde]]** ligger i kommunene Eidfjord og Ulvik i Vestland fylke, og i Hol og Nore og Uvdal i Buskerud fylke. Det samla arealet for landskapsvernområdet er ca 551&nbsp;km2. Av dette ligger ca 390&nbsp;km2 i Vestland fylke og 161&nbsp;km2 i Buskerud fylke. Området er vernet for å ta vare på et særmerka og vakkert naturlandskap med mange kulturminner i tilknyting til Hardangervidda nasjonalpark.

## Referanser


## Eksterne lenker
* Miljøstatus: Skaupsjøen/Hardangerjøkulen landskapsvernområde
Karin Wiik

**Karin Wiik** (født 1965) er en norsk lokalpolitiker (SV). Hun var varaordfører i Rendalen kommune fra 2011–2015. Hun meldte seg inn i partiet samme år, og fra 2012 var hun fylkesleder i Hedmark SV til 2016. I februar 2019 ble Wiik valgt som første leder av Innlandet SV.

Wiik har arbeidet som rektor i videregående skole, som rådmannsvikar og prosjektleder for samfunnsutvikling i Rendalen og Fjellregionen. Hun ble rektor i Torpa i 2017.

Hun var president i Norges Hundekjørerforbund i 2000-årene.

## Referanser


## Kilder
* TV2s velgerguide; besøkt 23. april 2013.
* «Karin Wiik skal lede Hedmark SV», *Hamar Arbeiderblad* 5. februar 2012, besøkt 23. april 2013.
Ståle Støen

**Ståle Støen** (født 5. august 1954) er en norsk lokalpolitiker for Sosialistisk Venstreparti. Han er varaordfører i Folldal kommune fra 2011.

Per 2013 er Støen leder av Hedmark Bonde- og Småbrukarlag.

Støen er også sykkelentusiast, og har tidligere drevet aktivt med terrengsykling. Han har blant annet deltatt i Cape Epic.

## Referanser
Kjersti Tommelstad

**Kjersti Tommelstad** (født 1970) er en norsk sosiolog, skoleleder og politiker (SV).

Hun ble første gang valgt inn i Namsos kommunestyre i 1999. Hun var Namsos' varaordfører i periodene 2003–2007, 2011–2015 og 2019–2023. Hun var også medlem av Nord-Trøndelag fylkesting 2007–2008 og 2011–2015.

Tommelstad er cand.polit. i sosiologi fra Universitetet i Oslo med praktisk-pedagogisk utdanning fra NTNU. Hun har vært lektor og studieleder i den videregående skolen, stipendiat og høgskolelektor i Namsos.

I 2023 ble hun rektor ved Gjøvik læringssenter.

## Referanser
Berge landskapsvernområde

**Berge [[landskapsvernområde]]** omfatter Bergsvatnet, Stekkavik og Hauane i Kvam kommune i Vestland. Naturreservatet er på 290 dekar. Området er vernet for å ta vare på et særlig sammensatt og interessant natur- og kulturmiljø. Området omfatter en restaurert oppgangssag og andre gamle bygninger, et vann med interessant sumpvegetasjon og landets største konsentrasjon av gamle styva eiketrær. 88 av eikene vokser innenfor verneområdet, men det største vokser like utenfor på nordvestsiden av verneområdet. Denne eika måler 9,3 meter i omkrets, og er en av de aller største i landet. Treet ble vernet som *Berge naturminne* i 1930. Trærne ga råstoff til sagbruket, og materialene ble brukt til båtbygging.

## Referanser
Tove Elisabeth Paulsen

**Tove Elisabeth Paulsen** (født 26. juni 1955) er en norsk lokalpolitiker. Hun var varaordfører i Nærøy kommune fra 2007 til 2015, som representant for Sosialistisk Venstreparti. Hun hadde tidligere representert Arbeiderpartiet i kommunestyret.

## Referanser
Gjuvslandslia landskapsvernområde

**Gjuvslandslia landskapsvernområde** ligger på Varaldsøy i Kvinnherad kommune i Vestland. Landskapsvernområdet har et areal på 195 dekar. Området er vernet for å ta vare på en av de største forekomstene av barlind i landet. I verneområdet finnes også kristtorn, edelløvskog, kalkfuruskog og verdifull artsrik slåttemark.

## Referanser


## Eksterne lenker
* Miljøstatus: Gjuvslandslia landskapsvernomrade
Bjørnar Hansen

**Bjørnar Hansen** (født 1. mai 1944) er en norsk lokalpolitiker for Sosialistisk Venstreparti. Han var varaordfører i Hattfjelldal kommune fra 2011 til 2015. Han fratrådte som kommunestyrerepresentant i 2015 etter å ha sittet sammenhengende i tre perioder.

## Referanser
Ingrid Lønhaug

**Ingrid Lønhaug** (født 17. mai 1952) er en norsk lokalpolitiker for Sosialistisk Venstreparti. Hun er varaordfører i Skjervøy kommune fra 2007. Hun hadde før dette fire perioder i kommunestyret.

Lønhaug er lærer.

## Kilder

* «Lønhaug varaordfører», *Framtid i nord* 2. oktober 2007, besøkt 23. april 2013.
Rolf Arne Hanssen

**Rolf Arne Hanssen** (født 14. august 1951) er en norsk lokalpolitiker for Sosialistisk Venstreparti. Han var ordfører i Vadsø fra 1. januar 2014 til 2015.

Hanssen var varaordfører i kommunen fra 2007 i et samarbeid med Arbeiderpartiet, som hadde ordføreren. I desember 2012 blei ordfører Svein Dragnes alvorlig sjuk, og Hanssen vikarierte det kommende året. Da Dragnes valgte å trekke seg med virkning fra årsskiftet 2013/14, bestemte SV seg for ikke å fortsette samarbeidet med Ap. Samtlige andre partier i kommunestyret gav da sin støtte til Hanssen som fast ordfører. 

Hanssen er lærer og rådgiver i ungdomsskolen.

## Referanser
Walaker Hotell

**Walaker Hotell** er et hotell i Solvorn ved Lustrafjorden i Luster, i Sogn. Hotellet ligger på Vetle-Vollåker. Walaker er Norges eldste hotell (opprinnelig i som gjestgiveri) som fortsatt er i drift. Solvorn var handels- og tingsted, og strandsted for mange gårder i bygda Hafslo - mange gårder i Hafslo hadde naust i Solvorn. Hotellet ble benyttet til rettsmøtet når tinget var samlet. Hotellet har vært i drift siden 1640 og familien Nitter har drevet det siden 1690. Familienavnet Nitter skriver seg trolig fra Skottland og den første Nitter kom til Sogn i 1618.  I dag er hotellets direktør Ole-Henrik Nitter Walaker og han er niende generasjon i denne stillingen.

Hotellet har en hovedbygning fra ca. 1650 som inneholder salonger, kjøkken og spisesal i første etasje, og syv gjesterom i annen etasje. I tillegg er det fire rom i «tingstova» som også er midten av sekstenhundretallet. Her er første etasje restaurert som rettslokale som bygningen opprinnelig ble brukt til. Det er også rom i et moderne motellbygg som er oppført i 1964.

Ved trehundreårsjubileet i 1990 ble en tidligere fjøs- og låvebygning ferdig restaurert og med navnet Galleri Walaker 300 brukes den til kunstutstillinger og seminarer.

Hotellet er med i samarbeidet De Historiske Hotel og Spisesteder og er tildelt Olavsrosa som er et kvalitetsmerke som tildeles av stiftelsen Norsk Kulturarv.



## Referanser




## Eksterne lenker
* 
* Walaker Hotell på NRK Sogn og Fjordanes fylkesleksikon.
Fotovoltaisk effekt

**Fotovoltaisk effekt** er etableringen av spenning eller elektrisk strøm i et materiale når det utsettes for lys.

## Se også
* Elektromotorisk spenning
* Fotoelektrisk effekt
* Solcelle
Romandie rundt 2013

**Romandie rundt 2013** er den 67. utgaven av sykkelrittet Romandie rundt. Det ble arrangert fra 23. april til 28. april 2013 i Sveits. Rittet er det 14. arrangementet på UCI WorldTour 2013.

Rittet ble vunnet av Chris Froome, etter at han vant prologen og laget hans, Team Sky, kontrollerte alle etappene. Team Sky vant i tillegg lagkonkurransen. Matthias Brändle vant sprinttrøya, mens Marcus Burghardt vant klatrekonkurransen. I ungdomkonkurransen tok Wilco Kelderman over ledelsen på den siste tempoetappen. 

## Lag
I tillegg til de 19 WorldTourlagene får 2 UCI ProContinental-lag delta:
* Europcar
* IAM Cycling

## Etapper
### Tirsdag 23. april - Prolog (ITT)

; Le Châble - Bruson, 7.45 km

### Onsdag 24. april - 1. etappe

; Saint-Maurice - Renens, 176.4 km

### Torsdag 25. april - 2. etappe
; Prilly - Granges, 190.3 km

### Fredag 26. april - 3. etappe
; Payerne - Payerne, 181 km

### Lørdag 27. april - 4. etappe

; Marly - Les Diablerets, 188.5 km

### Søndag 28. april - 5. etappe (ITT)

; Genève, 18.7 km

## Ledertrøyene; etappe for etappe

## Resultater

Fil:Tour_de_Romandie_2013_2013_-_Stage_5_-_Podium_-_Christopher_Froome_1.jpg|Chris Froome vant sammenlagt
Fil:Tour de Romandie 2013 - Stage 5 - Podium - Matthias Brändle 2.jpg|Matthias Brändle vant sprinttrøya
Fil:Tour de Romandie 2013 - Stage 5 - Podium - Marcus Burghardt 2.jpg|Marcus Burghardt vant klatretrøya
Fil:Tour de Romandie 2013 - Stage 5 - Podium - Wilco Kelderman 2.jpg|Wilco Kelderman vant ungdomstrøya


### Sammenlagt

### Sprintkonkurransen

### Klatrekonkurransen

### Ungdomskonkurransen

### Lagkonkurransen

## Eksterne lenker
*
Oddvar Betten

**Oddvar Betten** (født 20. desember 1947) er en norsk lokalpolitiker for Sosialistisk Venstreparti. Han ble varaordfører i Nesseby kommune i 2011, og gjenvalgt i 2015. Valget i 2011 var første gang SV stilte egen liste, idet partiet tidligere har deltatt i Tverrpolitisk liste.

Betten er pensjonert politi.

## Kilder

* «Han er tidenes første i Nesseby», i *Finnmarken* 27. februar 2011; besøkt 23. april 2013.
Nærøyfjorden landskapsvernområde

**Nærøyfjorden landskapsvernområde** ligger i kommunene Voss, Aurland og Vik Vestland fylke. Landskapsvernområdet rundt Nærøyfjorden har et areal på 578 km2. Området er vernet for å ta vare på et vakkert natur- og kulturlandskap fra fjord til fjell som er forma av isbreen. I området finnes slåtteteiger, beitelandskap, stølsområder, gardsbruk og kulturminner som er skapt gjennom aktiv landbruksdrift. Området blir forvaltet av Nærøyfjorden verneområdestyre. Fresvikbreen ligger nordvest i verneområdet. Området ble oppført på Unescos verdensarvliste som del av Vestnorsk fjordlandskap i 2005. 

## Referanser


## Eksterne lenker
* Nærøyfjorden landskapsvernområde
* Forskrift om vern av Nærøyfjorden landskapsvernområde, Aurland, Vik og Voss kommuner, Sogn og Fjordane og Hordaland.
Gunder Bentdal

**Gunder Bentdal** (født 27. oktober 1917 i Bentdalen, død 14. november 1994) var en norsk gårdbruker, lokalpolitiker for Arbeiderpartiet og motstandsmann.

## Politikeren
Gunder Bentdal var en kjent og markert person i Dovre-samfunnet gjennom hele sitt voksne liv. Han var medlem av Arbeiderpartiet og ordfører i Dovre to perioder fra 1976 til 1983. Han satt som formann i Dovre skolestyre i mer enn 20 år. Formann i styret i Dombås Samvirkelag på 1980-tallet.

## Motstandsmannen
Gunder Bentdal var under krigen engasjert i motstandsarbeidet mot den tyske krigsmakten, som talte flere tusen soldater på Dombås. han kom med i XU-gruppen, og fikk opplæring som glassmester av Arne Wium. Med denne bakgrunnen fikk han tilgang til mange tyske forlegninger på Dombås og i Dovre, og kunne rapportere viktige oppdagelser videre. Deltok som vitne under rettssaken mot Henry Rinnan og hans medarbeidere.

## Dombås Ungdomsherberge
Bentdal kjøpte like etter krigen «Haus Gisela»,- et tysk forlegningshus. I 1947 åpnet han og hans kone Marie Dombås Ungdomsherberge i det tidligere tyskerhuset, og drev dette fram til november 1961.

## Referanser
Tore Fosse

**Tore Fosse** (født 1962) er en norsk lokalpolitiker for Sosialistisk Venstreparti. Han var varaordfører i Nordkapp kommune i perioden 2003–2007 og igjen fra 2011. I den første perioden hadde han et vikariat som ordfører.

Fosse er kulturarbeider, særlig innenfor filmfeltet, blant annet innen Nordnorsk Filmsenter og Nordkapp Filmfestival.

I 2012 grunnla Fosse Perleporten kulturhus i Honningsvåg, sammen med Birgit Lähdesmaki Johansen. Per 2025 er han produsent og styreleder for huset.

## Referanser
Likeverd

**Likeverd** innebærer en tanke om at alle mennesker har like stor verdi og er like verdifulle, på tross av menneskelig mangfold og variasjon i blant annet egenskaper. 

Flere idéhistoriske tradisjoner har vektlagt likeverdighetstanken som et grunnlag for sitt menneskesyn. Innenfor sosialistisk tradisjon har resultatlikhet stått sterkt ved at alle mennesker skal behandles forskjellig for å oppnå et likt resultat. I motsetning til resultatlikhet, har en innenfor liberalistisk tradisjon vektlagt at folk skal behandles likt for så å kunne ende opp med forskjellige resultat. I tillegg har kristendommen hatt stor innflytelse på moderne vestlig likeverdsforståelse ved sin vektlegging av at alle er like stilt overfor Gud. Naturrettstradisjonen har også vært opptatt av likhet for å oppnå en rettferdig verden, der Menneskerettighetserklæringen til FN står sentral for å sikre alle mennesker grunnleggende rettigheter uavhengig av menneskelig variasjon. Bare i kraft av å være menneske har individet ukrenkelige rettigheter ifølge naturrettstradisjonen. 

Andre ideologiske strømninger igjen har avvist likehetstankegangen og hevdet at mennesker har ulik verdi. Slike ideologier viser ofte forakt for svakhet og inkluderer nazisme, sosialdarwinisme og fascisme.
Alle har rett til å bli behandlet likt uansett behov, kjønn, språk, opprinnelse osv..
Quantico

**Quantico** er en by i Prince William County i den amerikanske delstaten Virginia utenfor Washington, DC. Den er helt omgitt av militærforlegningen Marine Corps Base Quantico på tre sider og Potomac-elven på den fjerde. Quantico er beliggende syd for utmunningen av Quantico Creek på Potomac. Ved folketellingen i 2010 hadde Quantico en befolkning på 480.

I militærforlegningen – en av marineinfanteriets største – ligger blant annet DEAs treningssenter, FBI-akademiet og FBI-laboratoriet samt hovedkontoret til NCIS.

Fra 2008 er borgermesteren Iris Tharp.  Der er også et byråd.

## Geografi
Quantico er på 38°31'19" Nord, 77°17'23" Vest (38.521871, −77.289757). Ifølge United States Census Bureau, har byen et samlet areal på 0,1 square miles (0,3&nbsp;km²), hvorav 0,1 square miles (0,3&nbsp;km²) er jord, og ingen av ​​områdene er dekket av vann.

### Klima
Quantico har et fuktig subtropisk klima (Köppens klimaklassifisering *Cfa*).

## Referanser


## Eksterne lenker
*
A. J. Cronin

**Archibald Joseph Cronin** (født 19. juli 1896 i Cardross, Dunbartonshire (i nåværende Argyll and Bute), død 6. januar 1981 i Montreux, Sveits) var en britisk (skotsk) forfatter og lege.

Cronin var utdannet til lege, men ble skadet i 1930. Han bestemte seg da for å satse på å skrive romaner. Debutromanen *Hattmakarens borg* fra 1931, og også de fleste av hans seinere bøker, ble en suksess. På slutten av sitt liv bodde Cronin og hans familie i Sveits.

Mange av Cronins bøker utspiller seg i gruvemiljø, noe som har forbindelse med at han som ung praktiserte i gruvedistrikt i Wales og dermed lærte dette miljøet godt å kjenne. Etter den store suksessen med debutromanen *Hattemakerens borg* solgte romanene hans i mangemillionopplag verden over, og han fikk hederstittelen «verdens mest leste forfatter».

Eksempel på andre kjente bøker er *Citadellet, Korsfarerens grav, Three Loves, The Judas Tree* og *Himmerikets nøkler*.

## Bibliografi

## Referanser


## Eksterne lenker
* A.J. Cronin hos Norbok
* Tekst fra Cronins selvbiografi, ''Adventures in Two Worlds''  hos questia.com (engelsk)
* Delvis liste over Cronins noveller hos The FictionMags Index hos philsp.com (engelsk)
* Artikkel om Cronin og NHS hos 60yearsofnhsscotland.co.uk (engelsk)
* "A. J. Cronin Goes to Hollywood" hos huffingtonpost.com
*
Slipstvang

**Slipstvang** eller **slipsplikt** er en bestemmelse som gjør det obligatorisk for menn å ha slips for å komme inn på et serverings-, spise- eller dansested. Bestemmelsen dukket opp på 1960-tallet, da moten og klesstilen var i stor forandring og ble mer uformell og løs enn tidligere. Den ble først og fremst praktisert av dørvakter på mer eksklusive spisesteder hvor man ønsket en viss formell og «velkledd» stil blant sine gjester. For å løse problemet, var det enkelte steder mulig for gjester uten slips å få kjøpt, leid eller lånt slips av dørvaktene. 

Det kom etter hvert sterke reaksjoner på slipstvangen og *[[Dagbladet]]* hadde i mars 1968 en statusartikkel med tittelen «Slipstyranniet fortsetter hos dørvaktene ved Oslo-restauranter».

## Se også
* Kleskode
Uroelementer

***Uroelementer*** er en musikk-EP med Uro og Apollo, utgitt i 2001.

## Sporliste
# «Uroelementer»
# «Hei lydmann (pr. vers)»
# «Uroelementer» (instrumental)
Hverdagsninja

***Hverdagsninja*** er et musikkalbum med Vågsbygd Handy, utgitt 1. april . Dette er gruppas debutalbum.

## Sporliste
# «Discofeber» prod. Salvador
# «Sovngjengre»
# «Arkanoid»
# «Destruktiv ekspertise»
# «Regnbuegamma»
# «Hverdagsninja»
# «Hopper ut av busker», ft. Venom
# «Assasino»
# «Vrakbonus»
# «Dragepess», ft. Bad Spit, Venom, Grotesk
# «Vakuum»
# «Lever uforutsigbart», ft. Postal, Venom
# «Bonusspor»

## Referanser


## Eksterne lenker
*
Undervannsmusikk

***Undervannsmusikk*** er et musikkalbum med Vågsbygd Handy, utgitt i 2010. Albumet er et stilskifte sammenlignet med deres tidligere hiphop-utgivelser, da det meste av Undervannsmusikk er grimemusikk.

## Sporliste

# «Svever»
# «Det lekker et sted»
# «Fatwa»
# «U.L.V.»
# «U.F.O.»
# «Sin City»
# «Maskinby»
# «Undervannsmusikk»
# «Svart bil»
# «Lift it Up»
# «Flaskepant»
Thamer al-Mohannadi

**Thamer al-Mohannadi** (født 9. august 1988) er en qatarsk skøyteløper som deltar i nasjonale og internasjonale konkurranser i hurtigløp på skøyter for Qatar. Han var flaggbærer for Qatar ved åpningsseremonien under Asiatiske vinterleker 2011.

## Nasjonsrekorder

## Internasjonale mesterskap
Asiatiske vinterleker (deltatt 1 gang) 
:* Astana 2011 på 500 m.
::* beste resultat 11.-plass på 500m i Astana 2011.

## Referanser




## Eksterne lenker
* 
*  Profil på SpeedSkatingResults.com 
;Artikler i forbindelse med deltagelse i Asiatiske vinterleker 2011.
*  Qatari skaters shine at Asian Winter Games på www.thepeninsulaqatar.com
*  Qatari skaters make debut in Winter Games på www.dohapress.com
Ingenting er gratis

***Ingenting er gratis*** er et musikkalbum med Evig Poesi, utgitt i august 2012.

## Sporliste

# «E.V.I», ft. Camara
# «Tilbake til start», ft. Camara
# «Ta det med»
# «Foliehatt»
# «Hvis du vil ha», ft. Yblem
# «PUTEMOPP!»
# «Stjernestøv», ft. Definite & Camara
# «Ingenting skal huskes»
# «Jeg seræ»
# «Kappløp med sola»
# «Ingenting er gratis», ft. Kjartan Gaulfossen
# «Mer enn ingenting»

## Eksterne lenker
Islamsk kosmologi

**Islamsk kosmologi** er den kosmologi som finnes i den muslimske verden. Den er hovedsakelig avledet av Koranen, Hadith, Sunna og nåværende Islamske såvel som før-islamske kilder. Koranen selv nevner syv himler og et omfattende univers som opprettholdes av Allah.

Islamsk tenkning inndeler kosmos to kategorier. Det «usette univers» (arabisk:  عالم الغيب, *Aalam-ul-Ghaib*) er uforståelig for mennesker generelt, har egenskaper som er ukjente for oss, og inkluderer Allah, engler, paradis, helvete, syv himler og *Al-Arsh* (Guds trone). Det observerbare univers (arabisk:  عالم الشهود, *Alam-ul-Shahood*) kan oppfattes gjennom de fem sanser og instrumenter som bygger på disse. Koranen sier: «Allah er han som er den eneste Gud, og som kjenner det usette og observerte».

Hensikten med skaperverket er at Gud skal bli kjent, bli oppdaget av mennesker. Før skapelsen var Allah  bare kjent for seg selv, ettersom intet annet enn han eksisterte. Det var en del av hans store plan at Allahs 99 attributter skulle fullbyrdes gjennom skapte vesener. Allah kan bli kjent gjennom åpenbaringer eller gjennom former for tenkning. I det sistnevnte tilfellet blir han kjent for menneskene gjennom Islams profeter.

## Referanser


## Litteratur
*Ali, Maulana Muhammad, *The Holy Qur'an: Text*, ISBN 0-913321-11-7
*, in 
*
*
*Daryabadi, Abdul Majid (1941), *The Holy Qur'an, English Translation*, 57, Lahore
*
* 
*
*
*
*Nasr, Hossein (1993), *An Introduction to Islamic Cosmological Doctrines: Conceptions of Nature and Methods Used for Its Study by the Ikhwan Al-Safa, Al-Biruni, and Ibn Sina*, State University of New York Press
*
*Pickthall, Marmaduke, *The Glorious Qu'ran*, ISBN 1-879402-51-3
*
*
*
*
*
*
*
*
*
*
*
*
Erik Kristiansen (1949-)

**«Røde» Erik Kristiansen** (født 1949) er norsk styreleder, tidligere fagforeningsleder og politiker AKP. var også styreleder i Storhamar Dragons.

Tidligere har Kristiansen jobbet som fagforeningsleder for Heismontørenes Fagforening og han har vært forhandlingsleder for Avinor.
 
Kristiansen var politisk aktiv i Arbeidernes kommunistparti (AKP), og satt i kommunestyre i Hamar for Rød valgallianse på 1980- og 1990-tallet. 

## Referanser


## Eksterne lenker
*  www.h-a.no: Røde Erik skal redde Dragons
Spiseplikt

**Spiseplikt** er en bestemmelse som gjør det obligatorisk for kafé- og restaurantgjester å bestille mat for å få servert drikke – kaffe, øl, vin eller brennevin. Slike bestemmelser kan være etablert av etablissementet, eller være en av forutsetningene fra kommunen for skjenkerett etter alkoholloven §§2-3 og 3-4.
Ekstraterrestrisk atmosfære

**Ekstraterrestrisk atmosfære** er et aktivt felt innenfor forskning,  både som en side av astronomien og som et ledd i å oppnå økt innsikt i jordens atmosfære. I solsystemet har jorden, såvel som mange andre objekter en atmosfære. Dette gjelder solen, månen, Merkur, Venus, Mars, Jupiter, Saturn, Uranus, Neptun, såvel som dvergplaneten Pluto, flere større måner og kometer. I tillegg er det atmosfærer på eksoplaneter. Sammenligningen mellom atmosfærer utdyper vår forståelse av drivhuseffekt, fysikken til skyer og aerosol, såvel som atmosfærens kjemi og dynamikk.

## Referanser
Museet for islamsk kunst (Doha)

**Museet for islamsk kunst** (arabisk: متحف الفن الإسلامي في الدوحة) er et museum i Doha i Qatar. Det har ei av verdens mest komplette samlinger av Islamske kunstgjenstander, blant annet manuskripter, tekstiler og keramikk, som har blitt samla siden slutten av 1980-åra. Museet åpna i 2008.

Museet ligger ute i Dohabukta, i den sørlige enden av Corniche. Bygninga er tegna av I.M. Pei, og er inspirert i tradisjonell islamsk arkitektur. Arkitekten ønska at den skulle ligge for seg selv, uten andre forstyrrende bygninger i nærheten. Den befinner seg 59 meter fra land, og rundt den er det en park. Museumsbygninga har et totalt gulvareal på 45&nbsp;000 m². Den sto ferdig i 2006, to år før åpninga av museet.

## Referanser


## Eksterne lenker
*
Bryggebok

**Bryggebok** er en havneavgiftsprotokoller ført av havnevesenet. Avgiften bryggepenger ble betalt for benyttelse av offentlige brygger i havnen. Havneavgifter er avgifter som kreves av fartøy og varer i et fastsatt avgiftsområde med hjemmel i lov og i samsvar med gjeldende forskrifter. Bryggepenger ble innført i 1874. 
Etter hvert ble benevnelsen endret til kaiavgift som den kalles også i dag. Kaipengeavgiften ilegges fartøy når det fortøyer ved ankomst, og skal være betaling for bruk av offentlige kaier eller fortøyningsinnretninger som eies eller forvaltes av Havnevesenet. Protokollene gir opplysninger om inntekter ordnet pr. fartøy, og forteller videre om skipets navn, størrelse, ankomst, liggedager m.m. På 1940-tallet gikk flere havnekontor over til kartotekkort ordnet alfabetisk etter skipsnavn. Opplysningene som ble ført er imidlertid de samme.

## Se også
* Havnevesen 
* De sjøfarendes fattighus
* Skoltegrunnskaien
* Bergen havnevesen
* Sjøkorpset i Bergen
* Sjøtønnen

## Eksterne lenker
* Bryggebok - oppslagsverket oVe, artikkel av Ragnhild Botheim, Bergen Byarkiv.
Dohabukta

**Dohabukta** er ei bukt i Qatars hovedstad Doha. Langs bukta går gangveien Corniche, som er om lag sju kilometer lang. Sør i bukta ligger Museet for islamsk kunst og Doha havn, og nord for bukta er forretningsstrøket West Bay, som danner Doha karakteristiske skyline.

Det er planlagt et prosjekt som skal binde sammen ulike deler av byen med tre bruer som skal krysse bukta. Prosjektet er utforma av den spanske arkitekten Santiago Calatrava.

## Referanser
Aspire Tower

**Aspire Tower**, også kjent som **Torch Tower**, er en skyskraper i idrettskomplekset Aspire Zone i Qatars hovedstad Doha. Den er 300 meter høy, og har 36 etasjer. Den er per 2013 Qatars høyeste bygning. Den inneholder kontorer og et hotell, og har også en treetasjes roterende restaurant, en utsiktsplattform, et idrettsmuseum og et treningssenter. Bygginga av skyskraperen starta i 2005, og den åpna i 2007. Den uåpna bygninga var midtpunkt under Asialekene 2006, og lekenes ild var på toppen av bygninga. Bygninga i seg selv er forma som en flamme. Fasaden er i rustfritt stål og kan lyses opp av lysdioder.

## Eksterne lenker
* Aspire Tower hos Emporis
* Aspire Tower hos SkyscraperPage
* Aspire Tower hos SkyscraperCenter
Bergenfarere

**Bergenfarer** - eller **Bergenfahrer** på tysk - var tyske og nederlandske kjøpmenn som drev handel i Norge gjennom Bergen. Denne handelen lar seg spore tilbake til 1248, og fikk et organisatorisk uttrykk omkring midten av 1300-tallet gjennom oppkomsten av Det tyske kontor i Bergen ca. 1350 og Kompagnie der Lübecker Bergenfahrer rundt 1380. 

Forretningsenheten var gjerne en stue på Bryggen i Bergen. Eieren satt som regel i Lübeck og styrte forretningen derfra, med Bergenfahrerkontoret i ryggen. I Bergen var han representert av en handelsforvalter som under seg hadde en gesell samt skutedrenger og stuedrenger. I den hanseatiske perioden var alle disse tyske, og dannet et samfunn for seg selv. Utover på 1600-tallet kom flere stuer på norske hender, og i 1754 ble Det tyske kontor erstattet av Det norske Kontor.
## Arkiv
* Byarkivet i Lübeck oppbevarer arkivmateriale vedrørende Bergenfarerne. 

## Eksterne lenker
* Bergenfarere - oppslagsverket oVe, artikkel av Arne Skivenes, Bergen Byarkiv.
* Bergen byleksikon på nett, om Bergenfarere
Derek Redmond

**Derek Anthony Redmond** (født 3. september 1965 i Bletchley, Buckinghamshire) er en tidligere britisk friidrettsutøver. I løpet av sin karriere hadde han den britiske rekorden for 400 meter, og vant gullmedaljer i 4×400 m stafett i Verdensmesterskapet i friidrett, EM i friidrett og Samveldelekene.

Karrieren hans var imidlertid preget av mange skader. Ved OL i 1992 rev han sine hamstrings i semifinalen i 400 meter, men fortsatte løpet, haltende. Med hjelp av faren hans fullførte han løpet, til stående applaus fra publikum.

## Referanser




## Eksterne lenker
* 
* 
*
Drift Away (album)

***Drift Away*** er et musikkalbum med Tom Bråthen, utgitt i 2004.

## Sporliste
# «Don't Let the Door Hit You in the Heart»
# «Drift Away»
# «Have You Ever Seen the Rain»
# «Hollywood (9003)»
# «If the Good Lord Dials Your Number»
# «Long As I Can See the Light»
# «Lord I Hope This Day Is Good»
# «Love Is a Trip»
# «Not Tonight I've Got a Heartache»
# «One Love at the Time»
# «The Things That Lovers Do»
# «There Ought to Be a Song»

## Eksterne lenker
*
The Acid Queen

**«The Acid Queen»** er en sang skrevet av Pete Townshend. Den er den niende sangen på The Who's rockeopera *[[Tommy (album)|Tommy]]* og er inkludert i filmen ''Tommy'' fra 1975 der Tina Turner spiller rollen som *The Acid Queen*.

Sangen forteller om Tommys foreldres forsøk på å kurere ham. De etterlater ham med en sigøyner, en selverklært «Acid Queen». Hun mater Tommy med ulike hallusinogene stoffer. I sangen bruker Pete Townshend Tommys blindhet til å representere vår «... blindhet for virkeligheten». The Acid Queen symboliserer den tankeløse nytelsessyken og deretter forsøkene på å bruke hallusinogener for å kurere hans lidelser døvhet, stumhet og blindhet. Sangen er ofte gruppert sammen med albumets neste spor, «Underture», en lang instrumental som omhandler Tommys hallusinasjoner og hans erfaring med syre.

## Coverversjoner
Flere andre har også fremført sangen; Merry Clayton, Patti LaBelle og Bette Midler. Tina Turner spilte inn sangen på nytt og ga den ut på albumet *[[Acid Queen (album)|Acid Queen]]* i 1975. Sangen ble også gitt ut på singel senere samme år.

## Referanser
Jordi de Déu

**Jordi de Déu** (senere **Jordi Johan**; død ca. 1418) var en katalansk skulptør innen gotisk kunst. Han var født i Messina på Sicilia og var av gresk opprinnelse.

Han ble kjøpt som slave i Barcelona av den spanske skulptøren Jaume Cascalls, som lærte ham opp i sin kunstart, den katalanske skole av gotiske skulptur. Det første vitnemål av Jordi som arbeidende ved sin mesters side var på de kongelige graver i cistercienserordenens Pobletkloster i 1363. Han samarbeidet også på apostlerstatuene for portalen på Tarragonakatedralen (1370–1377).

Etter Cascalls' død utnevnte kong Peter IV av Aragon ham til leder for arbeidene med de kongelige graver i 1381. I 1385 utførte han en altertavle (retabel/alterdekorasjon) i byen Vallfogona de Riucorb, og det påfølgende året en altertavle i alabast av sankt Laurentius for kirken i Santa Coloma de Queralt. I Barcelona bestilte biskop Ramon d'Escales skulpturer fra ham for koret i byens katedral, foruten også andre verker i den samme kirken. Senere mottok han en kommisjon for femti kapiteler i benediktinerklosteret Santa María de Ripoll i den nordlige byen Ripoll.

Senere arbeidet han med de gotiske dekorasjonene i Barcelonas rådhus.

Begge hans sønner, Antonio og Pere Johan, ble også skulptører.

## Litteratur
* Beseran i Ramon, Pere (2003): *Jordi de Déu i l'italianisme en l'escultura catalana del segle XIV, Tarragona*. Diputación de Tarragona. ISBN 84-88618-97-2.
Wing Orienteringsklubb

**Wing Orienteringsklubb** (stiftet 24. august 1924 som *Sportsklubben Wing*) er en norsk orienteringsklubb med tilhold i Trondheim. Klubben startet ikke med orientering før i 1938. I dag er orientering den eneste idretten klubben bedriver. Klubben var medarrangør av Orienteringsverdensmesterskapet i 2010 som ble arrangert i Trondheim i perioden 8.–15. august. 

## Kjente løpere
* Øystein Kvaal Østerbø
* Ola Berger

## Kjente tidligere løpere
* Elise Egseth
* Sara Lüscher
*Ola Tellesbø

## Eksterne lenker
*